ผบ.ตร.บินด่วนไปรับตัว อดีต พรหมเมธี (คลิป)
จนมุมด่านตม.แฟรงก์เฟิร์ต พาสปอร์ตน้ำเงินถูกยกเลิก แฉเส้นทางหนีผ่าน 6 ประเทศ,ตม.ประเทศเยอรมนี ล็อก ,อดีตพระพรหมเมธี, คาสนามบินนครแฟรงก์เฟิร์ต หลังใช้หนังสือเดินทางราชการปกสีน้ำเงิน ที่สามารถเดินทางเข้าหลายประเทศโดยไม่ต้องขอวีซ่าเข้าประเทศ แต่ไม่รู้ว่าถูกกระทรวงต่างประเทศยกเลิกไปแล้วตั้งแต่วันที่ 1 มิ.ย. เพราะ ตกเป็นผู้ต้องหาหนีคดีฟอกเงิน หลังได้รับการประสาน บิ๊กแป๊ะ นำคณะบินด่วนไปรับตัวทันที เชื่อได้รับความร่วมมือจากทางการเยอรมนีเป็นอย่างดี แฉเส้นทางหลบหนีหลังถูกตำรวจกองปราบฯ ตามล่า ตั้งแต่ข้ามชายแดนนครพนมไปฝั่งประเทศลาว,จากนั้นหนีข้ามประเทศไปกรุงพนมเปญ ประเทศกัมพูชา ขึ้นเครื่องสายการบินกาตาร์มุ่งหน้าเยอรมนี เครื่องแวะรับผู้โดยสารที่นครโฮจิมินห์ ประเทศเวียดนาม บินไปเปลี่ยนเครื่องที่สนามบินโดฮา ประเทศกาตาร์ จนไปโดนล็อกตัวที่สนามบินแฟรงก์เฟิร์ต ด้าน นายสิปป์บวร แก้วงาม ผอ.สำนักเลขาธิการมหาเถรสมาคม เผยกรณีกองปราบฯ บุกค้นกุฏิ เจ้าคุณปิง ผู้ช่วยเจ้าอาวาสวัดสระเกศฯ พบภาพไม่เหมาะสม กล่าวหาความผิดวินัยสงฆ์ร้ายแรง ไม่ได้เป็นคดีอาญา น่าจะเป็นเรื่องของสงฆ์ แนะให้เจ้าคณะปกครองเป็นคนสอบสวน ส่วนสมาคมเปรียญธรรม 9 ประโยค ยังเคลื่อนไหว ร่อนจดหมายเชิญวัด 17,000 วัดทั่วประเทศ ร่วมยื่นฟ้องศาลรัฐธรรมนูญกรณีตำรวจจับพระผู้ใหญ่สึกก่อนศาลตัดสินความผิด,กรณีตำรวจลุยตรวจสอบการทุจริตเงินทอนวัด พบหลักฐานการทุจริตงบอุดหนุน 3 ประเภทคือ 1.เงินอุดหนุนบูรณปฏิสังขรณ์และพัฒนาวัด 2.เงินอุดหนุนส่งเสริมการเผยแผ่พระพุทธศาสนา และ 3.เงินอุดหนุนการศึกษาพระปริยัติธรรม แผนกสามัญศึกษา แผนกธรรม และแผนกบาลี มีผู้เกี่ยวข้องเข้าข่ายความผิดหลายระดับ ตั้งแต่อดีต ผอ.พศ. เจ้าหน้าที่ พศ. และพระหลายรูป ตำรวจกองปราบฯซุ่มรวบรวมหลักฐานขออนุมัติศาลออกหมายจับพระศรีคุณาภรณ์ ผู้ช่วยเจ้าอาวาสวัดสระเกศราชวรมหาวิหาร พระครูสิริวิหารการ ผู้ช่วยเจ้าอาวาสวัดสระเกศฯ พระวิจิตรธรรมาภรณ์ หรือเจ้าคุณเทอด ผู้ช่วยเจ้าอาวาสวัด สระเกศฯ พระพรหมดิลก เจ้าอาวาสวัดสามพระยาวรวิหาร กรรมการมหาเถรสมาคม (มส.) และเจ้าคณะกรุงเทพมหานคร และพระอรรถกิจโสภณ เลขาฯเจ้าคณะกรุงเทพฯ วัดสามพระยาฯ และพระพรหมสิทธิ เจ้าอาวาสวัดสระเกศฯ ในวันเดียวกัน ชุดสืบสวนกองปราบปรามยังจับกุมอดีตพระพุทธะอิสระ ตามหมายจับข้อหาปลอมพระปรมาภิไธย ถูกจับสึกส่งเข้าเรือนจำเช่นกัน เหลือเพียงพระพรหมเมธีผู้ช่วยเจ้าอาวาสวัดสัมพันธวงศาราม และเจ้าคณะภาค 4-7 ที่ถูกออกหมายจับและหลบหนี,ความคืบหน้าจากสำนักงานตำรวจแห่งชาติ (ตร.) เมื่อเวลา 09.30 น. วันที่ 3 มิ.ย. มีรายงานการติดตามตัวอดีตพระพรหมเมธี ผู้ช่วยเจ้าอาวาสวัดสัมพันธวงศาราม และเจ้าคณะภาค 4-7 ผู้ต้องหาที่ถูกออกหมายจับคนสุดท้ายที่ยังหลบหนีอยู่ หลังชุดสืบสวนกองปราบปรามพบหลักฐานว่า มีกลุ่มคนช่วยเหลือ พาหลบหนีข้ามจากชายแดนฝั่งจังหวัดนครพนมหลบหนีไปยังสาธารณรัฐประชาธิปไตยประชาชนลาวแล้ว ปรากฏว่าช่วงดึก (2 มิ.ย.) ที่ผ่านมา เจ้าหน้าที่ไทยได้รับการประสานจากเจ้าหน้าที่ตรวจคนเข้าเมืองสนามบินนานาชาติแฟรงก์เฟิร์ต ประเทศสหพันธ์ สาธารณรัฐเยอรมนี ว่า ควบคุมตัวอดีตพระพรหมเมธีไว้ได้ หลังได้รับการประสาน พล.ต.อ.จักรทิพย์ ชัยจินดา ผบ.ตร. นำคณะประกอบด้วย พล.ต.ท.สุทธิพงษ์ วงษ์ปิ่น ผบช.สตม. พ.ต.อ.วรวัฒน์ อมรวิวัฒน์ รอง ผบก.ส.2 พ.ต.อ.จิรภพ ภูริเดช รอง ผบก.ป. และ พ.ต.อ.กฤษณะ พัฒนเจริญ รองโฆษก ตร. เดินทางโดยสายการบินไทย เที่ยวบินทีจี 926 ออกเดินทางมุ่งหน้าไปประเทศเยอรมนี เพื่อประสานกับสถานกงสุลใหญ่ไทยประจำนครแฟรงก์เฟิร์ตและทางการประเทศเยอรมนี นำตัวอดีตพระพรหมเมธีกลับมาดำเนินคดีในประเทศไทย,มีรายงานด้วยว่า หลังจากกลุ่มลูกศิษย์พาอดีตพระพรหมเมธีพาหลบหนีข้ามแดนไปยังประเทศลาว พาเข้าพักที่รีสอร์ตแห่งหนึ่งในหมู่บ้านแขกเพื่อวางแผนหลบหนีต่อ ก่อนลักลอบข้ามแดนเข้าไปในประเทศกัมพูชา หลังจากนั้นใช้หนังสือเดินทางราชการเล่มสีน้ำเงิน ที่ออกให้พระสงฆ์ชั้นผู้ใหญ่เป็นกรณีพิเศษ เดินทางจากประเทศกัมพูชาไปยังนครแฟรงก์เฟิร์ต ประเทศเยอรมนี จนถูกจับกุมที่สนามบินนครแฟรงก์เฟิร์ต เนื่องจากก่อนหน้านี้พนักงานสอบสวนกองปราบปราม ประสานให้กรมการกงสุล กระทรวงการต่างประเทศยกเลิกหนังสือเดินทางเล่มดังกล่าวไปแล้ว จนถูกเจ้าหน้าที่ตรวจคนเข้าเมืองประจำสนามบินนครแฟรงก์เฟิร์ตควบคุมตัวไว้ ก่อนประสานสอบถามข้อมูลไปยังสถานกงสุลไทย ได้รับคำตอบว่า หนังสือ เดินทางถูกยกเลิกเนื่องจากตกเป็นผู้ต้องหาตามหมายจับข้อหาฟอกเงิน ขอให้เจ้าหน้าที่ตรวจคนเข้าเมืองควบคุมตัวไว้รอการผลักดันออกนอกประเทศ โดยคณะของ พล.ต.อ.จักรทิพย์ ชัยจินดา ผบ.ตร.จะเดินทางไปรับกลับถึงประเทศไทยโดยสายการบินไทย เที่ยวบินที่ทีจี 921 กลับถึงประเทศไทย เวลา 06.00 น. วันที่ 7 มิ.ย.,มีรายงานอีกว่า เที่ยวบินที่อดีตพระพรหมเมธีโดยสารไปจากประเทศกัมพูชา เดินทางไปถึงประเทศเยอรมนีเมื่อเวลาประมาณ 20.00 น. วันที่ 2 มิ.ย.ตามเวลาในประเทศไทย และใช้หนังสือเดินทางเล่มสีน้ำเงินของราชการที่ถูกยกเลิกไปแล้วเข้าประเทศจึงถูกควบคุมตัวไว้ ขณะนี้อดีตพระพรหมเมธียังถูกคุมตัวโดยเจ้าหน้าที่ตรวจคนเข้าเมืองอยู่ภายในสนามบิน แฟรงก์เฟิร์ต โดยไม่ให้ติดต่อกับใครทั้งสิ้น นอกจากเจ้าหน้าที่ทางการไทย โดยประสานข้อมูลกับสถานกงสุลใหญ่ไทย ณ นครแฟรงก์เฟิร์ตอย่างใกล้ชิด,มีรายงานเพิ่มเติมว่า สำหรับหนังสือเดินทางสีน้ำเงินที่อดีตพระพรหมเมธีใช้เดินทางไปประเทศเยอรมนี เป็นหนังสือเดินทางที่ออกให้กับพระภิกษุและสามเณรที่ได้รับอนุญาตให้เดินทางไปต่างประเทศตามระเบียบของมหาเถรสมาคม (มส.) ผู้ถือหนังสือ เดินทางปกสีน้ำเงินสามารถเดินทางเข้าหลายประเทศในยุโรปโดยไม่ต้องขอวีซ่าก่อน แต่สาเหตุที่อดีตพระพรหมเมธีถูกจับกุมตัว เนื่องจากหนังสือเดินทางราชการดังกล่าวถูกกระทรวงการต่างประเทศยกเลิกไปแล้วตั้งแต่วันที่ 1 มิ.ย.ที่ผ่านมา,ที่กองบังคับการปราบปราม (บก.ป.) วันเดียวกัน มีรายงานเป็นไปในทางเดียวกันว่า เมื่อกลางดึกของวันที่ 2 มิ.ย.ที่ผ่านมาตามเวลาในประเทศไทย ตำรวจตรวจคนเข้าเมืองประจำสนามบินนานาชาติแฟรงก์เฟิร์ต ประเทศเยอรมนี ได้คุมตัวอดีตพระพรหมเมธี ผู้ช่วยเจ้าอาวาสวัดสัมพันธวงศ์ได้ขณะกำลังจะเข้าประเทศเยอรมนี หลังไม่ผ่านขั้นตอนการตรวจคนเข้าเมือง เนื่องจากเป็นบุคคลตามหมายจับที่ตำรวจไทยได้ประสานตำรวจสากลไว้แล้ว เบื้องต้นตำรวจตรวจคนเข้าเมืองประจำสนามบินแฟรงก์เฟิร์ต ประสานมาที่ตำรวจตรวจคนเข้าเมืองไทยถึงกรณีดังกล่าว มีรายงานว่า ทันทีที่ได้รับแจ้ง พล.ต.ท.สุทธิพงษ์ วงษ์ปิ่น ผบช.สตม.โทรศัพท์สายตรงไปรายงาน พล.ต.อ.จักรทิพย์ ชัยจินดา ผบ.ตร.ทันที ก่อนที่ พล.ต.อ.จักรทิพย์ตัดสินใจจัดคณะบินด่วนเดินทางไปประเทศเยอรมนี ประสานความร่วมมือตามขั้นตอนทางกฎหมายเพื่อรับตัวอดีตพระพรหมเมธี ผู้ต้องหาตามหมายจับของทางการไทยมาดำเนินคดี,มีรายงานด้วยว่า เมื่อเวลา 09.05 น.วันที่ 3 มิ.ย. ที่ท่าอากาศยานสุวรรณภูมิ พล.ต.อ.จักรทิพย์ ชัยจินดา ผบ.ตร. พล.ต.ท.สุทธิพงษ์ วงษ์ปิ่น ผบช. สตม. พ.ต.อ.จิรภพ ภูริเดช รอง ผบก.ป. และ พ.ต.อ.กฤษณะ พัฒนะเจริญ รองโฆษกสำนักงานตำรวจแห่งชาติ พร้อมด้วยคณะอัยการของไทยเดินทางด้วยสายการบินไทย เที่ยวบินที่ทีจี 926 ไปยังท่าอากาศยานนานาชาติแฟรงก์เฟิร์ต ประเทศเยอรมนี เพื่อสอบปากคำอดีตพระพรหมเมธีและนำตัวกลับประเทศไทย คณะจองตั๋วการบินไทย เที่ยวบินที่ทีจี 921 ออกจากท่าอากาศยานแฟรงก์เฟิร์ตกลับถึงประเทศไทยช่วงเช้าวันที่ 7 มิ.ย.,สำหรับเส้นทางการหลบหนีของอดีตพระพรหมเมธี หลังจากรู้ข่าวการถูกตำรวจกองปราบฯออกหมายจับและบุกตรวจค้นจับกุมที่วัด ขณะนั้นเสร็จกิจนิมนต์ที่ จ.พิษณุโลก พอดีกลุ่มลูกศิษย์คนสนิทพาขึ้นรถตู้โตโยต้า อัลพาร์ด สีบรอนซ์เงิน ทะเบียน 3 กภ 8672 กรุงเทพมหานคร มุ่งหน้าไปยังจังหวัดนครพนมก่อนนำรถคันดังกล่าวจอดทิ้งไว้ใกล้กุฏิพระเจ้าอาวาสวัดป่าสุคนธรักษ์ บ้านค่ายเสรี ต.นางาม อ.เรณูนคร จ.นครพนม จากนั้นเดินทางข้ามฝั่งจากประเทศไทยไปยังเมืองท่าแขก แขวงคำม่วน สาธารณรัฐประชาธิปไตยประชาชนลาว ต่อมาชุดสืบสวนพบความเคลื่อนไหวของอดีตพระพรหมเมธีที่โรงแรมดงชัย เมืองท่าแขก แขวงคำม่วน ประเทศลาว เดินทางออกจากโรงแรมดังกล่าวช่วงเที่ยงคืนของวันที่ 26 มิ.ย. ภาพวงจรปิดของโรงแรมจับภาพอดีตพระพรหมเมธีกำลังเดินออกจากโรงแรมดังกล่าวพร้อมกับชายไทยชื่อโค๊ด มีศักดิ์เป็นหลานชายของอดีตพระพรหมเมธี มีเพียงสัมภาระเป็นกระเป๋าเป้หนึ่งใบ ก่อนที่ทั้งสองจะเดินทางไปยังท่ารถโดยสารไปยังประเทศกัมพูชา,ต่อมาชุดสืบสวนพบความเคลื่อนไหวของอดีตพระพรหมเมธีอีกครั้ง เมื่อเวลา 05.15 น. วันที่ 1 มิ.ย. อดีตพระพรหมเมธีพร้อมด้วยหลานชายคนสนิทขึ้นเครื่องสายการบินกาตาร์ แอร์เวย์ เที่ยวบิน ที่คิวอาร์ 971 จากกรุงพนมเปญ ก่อนเครื่องแวะจอดที่สนามบินโฮจิมินท์ ประเทศสาธารณรัฐสังคมนิยมเวียดนาม เมื่อเวลา 06.23 น. จากนั้นเครื่องบินลำดังกล่าวได้บินไปยังสนามบินโดฮา ประเทศกาตาร์ จากนั้นเปลี่ยนเครื่องบินต่อไปยังท่าอากาศยานนานาชาติแฟรงก์เฟิร์ต ประเทศเยอรมนี,รายงานข่าวแจ้งว่า พล.ต.อ.จักรทิพย์ ชัยจินดา ผบ.ตร. พล.ต.ท.สุทธิพงษ์ วงษ์ปิ่น ผบช.สตม. พ.ต.อ.จิรภพ ภูริเดช รอง ผบก.ป. และ พ.ต.อ.กฤษณะ พัฒนะเจริญ รองโฆษกสำนักงานตำรวจแห่งชาติ พร้อมด้วยคณะอัยการของไทย จะเดินทางไปถึงท่าอากาศยานนานาชาติแฟรงก์เฟิร์ต ประเทศเยอรมนี เวลาประมาณ 20.00 น. วันที่ 3 มิ.ย.ตามเวลาในประเทศไทย หากขั้นตอนการรับตัวอดีตพระพรหมเมธีได้รับการอำนวยความสะดวกให้รวดเร็วขึ้น พล.ต.อ.จักรทิพย์พร้อมคณะจะเดินทางกลับมาประเทศไทยก่อนกำหนด คาดว่าจะถึงไทยวันพรุ่งนี้ (4 มิ.ย.),ด้านนายสิปป์บวร แก้วงาม ผอ.สำนักเลขาธิการมหาเถรสมาคม รองโฆษกสำนักงานพระพุทธศาสนาแห่งชาติ (พศ.) กล่าวถึงกรณีเจ้าหน้าที่ตำรวจตั้งข้อกล่าวหาพระวิสุทธิศาสนวิเทศ หรือเจ้าคุณปิง ผู้ช่วยเจ้าอาวาสวัดสระเกศฯว่า กระทำผิดพระธรรมวินัยร้ายแรง หลังไปค้นที่กุฏิแล้วพบภาพที่ไม่เหมาะสมว่า ต้องให้ความเป็นธรรมกับทุกฝ่ายโดยเฉพาะพระที่ถูกกล่าวหา ขอทำความเข้าใจว่าหากเป็นเรื่องของคดีอาญาต้องให้เป็นหน้าที่ของฝ่ายบ้านเมือง หากพระถูกกล่าวหาว่ากระทำผิดพระธรรมวินัยต้องเป็นหน้าที่ของเจ้าคณะผู้ปกครองที่จะตั้งคณะกรรมการสืบสวนข้อเท็จจริง หรือสอบอธิกรณ์เรื่องที่เกิดขึ้น เพื่อสืบสวนให้ความเป็นธรรมกับพระที่ถูกกล่าวหา เมื่อดำเนินการสอบสวนแล้วหากพระรูปดังกล่าวกระทำผิดจริง เจ้าคณะผู้ปกครองจะพิจารณาโทษตามพระธรรมวินัย กรณีเจ้าคุณปิงก็เช่นกัน เป็นเรื่องของพระธรรมวินัยต้องให้มีผู้ร้องมาถึงเจ้าคณะผู้ปกครอง หรือหากเจ้าคณะผู้ปกครองเห็นว่าจะกระทบต่อพระพุทธศาสนาสามารถดำเนินการสอบอธิกรณ์เพื่อสอบข้อเท็จจริงได้เลยเช่นกัน,ขณะเดียวกันฝ่ายสนับสนุนพระเถระที่ถูกดำเนินคดียังเคลื่อนไหว นายรักสยาม นามานุภาพ นายกสมาคมเปรียญธรรม 9 ประโยค กล่าวถึงความคืบหน้าการเตรียมฟ้องศาลรัฐธรรมนูญ เพื่อให้วินิจฉัยการกระทำของเจ้าหน้าที่รัฐ กรณีเข้าจับกุมอดีตพระผู้ใหญ่ อาจจะไม่เป็นไปตามบทบัญญัติแห่งรัฐธรรมนูญ และร้องขอให้ศาลรัฐธรรมนูญมีคำสั่งคุ้มครองชั่วคราวด้วยว่า กำลังเตรียมหารือกับทนายความของอดีตพระผู้ใหญ่ที่ถูกจับกุมทั้งหมด เพื่อขอให้มอบอำนาจในฐานะผู้เสียหายให้ทางสมาคมฯดำเนินการยื่นฟ้องต่อศาลรัฐธรรมนูญ หากมอบอำนาจแล้วสมาคมฯสามารถดำเนินการยื่นฟ้องได้ ขณะเดียวกันสมาคมฯจะรวบรวมรายชื่อวัดทั่วประเทศที่ประสงค์จะร่วมยื่นฟ้องในครั้งนี้ด้วย ขณะนี้สมาคมฯทำหนังสือแจ้งเรื่องดังกล่าวไปแล้วกว่า 17,000 วัดทั่วประเทศจากทั้งหมดกว่า 30,000 วัด
ตม.ประเทศเยอรมนี ล็อก อดีตพระพรหมเมธี คาสนามบินนครแฟรงก์เฟิร์ต หลังใช้หนังสือเดินทางราชการปกสีน้ำเงิน ที่สามารถเดินทางเข้าหลายประเทศโดยไม่ต้องขอวีซ่าเข้าประเทศ
ข่าวหน้า 1,พระพรหมเมธี,จับพระพรหมเมธี,เงินทอนวัด,จักรทิพย์ ชัยจินดา,ข่าวทั่วไป